František Fašing

František Fašing, SJ ( * 12. august 1686, Trnava, Uhorsko – † 6. apríl 1747, Gyöngyös, Uhorsko) bol uhorský rímskokatolícky náboženský spisovateľ a historik, autor kompilačných prác o dejinách Sedmohradska.

 Životopis 
V roku 1702 (podľa Sbs 1707) vstúpil do jezuitskej rehole. Univerzitné štúdiá absolvoval v Trnave (Universitas Tyrnaviensis) a v Košiciach (Universitas Cassoviensis). Stal sa doktorom filozofie a v roku 1712 bol profesorom poézie na Trnavskej univerzite. Neskôr pôsobil ako profesor matematiky na Košickej univerzite, profesor filozofie a teológie na jezuitskej akadémii v Kluži (od 1725), predstavený rehoľného domu v Satmári, riaditeľ konviktu v Rábi a v Košiciach, spirituál v Jágeri i ako misionár na rozličných miestach.  [online].Fašing, František. In: Slovenský biografický slovník. II. zväzok E – J. Martin : Matica slovenská, 1987, s. 59.

 Dielo 
 Allegoria Sacra in Daphnide Deum Hominem continuata metaphora exhibens (Trnava 1712)
 Mausolaeum honoris Sociis Jesu caeterisque animarum zelotibus nuperime per Hungariam 200 (Trnava  1713)
 Dacia vetus ex probatis Scriptoribus deprompta, antiquitatis Cultoribus oblata (Kluž 1725)
 Soliloquia sacra ad curandam aeternae salutis incuriam accomodata... (Bratislava 1729)
 Dacia Siculica seu Descriptio pestis Transylvaniae, quam Siculi incolent (Kluž 1731)
 Motiva quinquaginta ad praeeligendam Catholicam Religionem primae omnium mortalium utilitati, Catholicis, ut in fidem firmentur, Acatholicis, ut ab errore revocentur (Kluž 1739)
 Dacia nova ex probatis Scriptoribus deprompta (Kluž 1743 – 1744)

 Referencie 

 Externé odkazy 


Kategória:Osobnosti z Trnavy
Kategória:Jezuiti
Kategória:Uhorskí historici
Kategória:Uhorskí spisovatelia